SABINA คว้ารางวัล Best CFO Awards 2020
SABINA คว้ารางวัล Best CFO Awards 2020
17 มี.ค. 2564

 นายสมคิด ผดุงเกียรติศักดิ์ ประธานเจ้าหน้าที่บริหารการเงิน บริษัท ซาบีน่า จำกัด (มหาชน) หรือ SABINA รับรางวัล Best CFO (Chief Financial Officer) ในกลุ่มสินค้าอุปโภคบริโภค จากงานประกาศรางวัล IAA Awards for Listed Companies 2020 จัดโดยสมาคมนักวิเคราะห์การลงทุน โดยนายสุพัฒนพงษ์ พันธ์มีเชาว์ รองนายกรัฐมนตรีและรัฐมนตรีว่าการกระทรวงพลังงาน ให้เกียรติมอบรางวัล และ นายไพบูลย์ นลินทรางกูร ประธานสภาธุรกิจตลาดทุนไทย ร่วมแสดงความยินดี
ทั้งนี้ รางวัลดังกล่าวมอบให้แก่ผู้บริหารบริษัทจดทะเบียน ที่มีความรู้ความสามารถในการบริหารงาน ซึ่งเป็นส่วนสำคัญที่ทำให้องค์กรประสบความสำเร็จและเติบโตอย่างยั่งยืนไปพร้อมกับการสร้างมูลค่าเพิ่มให้กับผู้ถือหุ้น รวมทั้งมีการนำเสนอและให้ข้อมูลอย่างสม่ำเสมอในเชิงลึก ตรงประเด็น มีคุณภาพ ชัดเจน และถูกต้องครบถ้วน จนได้รับการเสนอชื่อและได้รับคะแนนจากนักวิเคราะห์การลงทุนและผู้จัดการกองทุนต่างๆ